السلام عليكم ورحمة الله وبركاته. اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم
الى يوم الدين اما بعد آآ السؤال الاول آآ اخت عائشة آآ امي وقدوتي بتقول اه ما هو بداية الطريق لطالب العلم الشرعي؟ وما هي الكتب التي يقرأها طالب علم مبتدئ
يعني يعني بسم الله والحمد لله والصلاة والسلام على رسول الله صلى الله عليه وسلم. من اعظم الاعمال اللي العبد المفترض يتقرب بها الى الله سبحانه وتعالى هي مسألة طلب العلم الشرعي
مشكلتنا يا اخواني ان احنا بعيد تماما عن طالب العلم الشرعي وبالتالي احنا بنقع في مشاكل كتير جدا جدا جدا انا عايز من البداية يعني السؤال ما شاء الله بيفتح لنا الجزئية في غاية الاهمية. آآ احب ان انا ااكد عليها واحنا في الاجازة. كتير من الناس النهاردة خلصت الامتحانات والكلام ده واحنا في اجازة
انا عايز ااكد يا جماعة احنا محتاجين فعلا طلب علم شرعي محتاجين فعلا طالب علم شرعي ليه نتعلم العلم الشرعي اول حاجة يا حبايبي علشان من باب ان انا لما اجي اعبد ربنا سبحانه وتعالى اعبد ربنا صح
ممكن انسان مننا تلاقيه بيصلي ومحافز على صلاته وقعد ستين سبعين سنة بيصلي ومع ذلك الله سبحانه وتعالى لا يقبل منه هذه الصلاة النبي صلى الله عليه وسلم في يوم كان قاعد في المجلس في المسجد والحديث في الصحيحين فجاء رجل فصلى ثم جاء فقال السلام عليك يا رسول الله
وقال النبي صلى الله عليه وسلم وعليك السلام ورحمة الله وبركاته. ارجع فصلي فانك لم تصلي. هو الراجل ما صلاش صلى رحت صلى ورجع. السلام عليك يا رسول الله. ارجع فصلي فانك لم تصلي. المرة التانية راح صلى ورجع السلام عليك يا رسول الله. ارجع في الصلاة تلات مرات
قال له يا رسول الله والذي بعثك بالحق انا لا اتقن غيرها وقال صلى الله عليه وسلم انه لا تتم صلاة احدكم صلاة احدكم حتى يقوم فيقرأ ويفتح الكتاب ثم يركع حتى يطمئن ثم يقوم حتى يطمئن ثم
اسجد حتى يطمئن سم يرفع من السجود حتى يطمئن ويصنع ذلك في الصلاة كلها. الراجل كان بيصلي بسرعة بيجري بيجري بيجري في الصلاة. لا ركوع ولا سجود مش مطمئن. فكانت النتيجة ان النبي صلى الله عليه وسلم قال له ارجع فصلي فانك لم تصلي. وده معنى حديث النبي يصلي
رجل ستين سنة ولا يقبل الله منه صلاة واحدة بقاله ستين سنة بيصلي ومع ذلك ربنا ما قبلش منه صلاة واحدة. ليه؟ لان الراجل ده فقال ولما يا رسول الله؟ قال لعله يتم الركوع ولا يتم السجود او يتم السجود ولا يتم الركوع. يعني يا مؤنس تلاقيه ساعة الركوع
ما شاء الله مطمئن. ساعة السجود يخطف ويقوم وهكذا. النبي قال بقى له ستين سنة بيصلي وربنا ما قبلش منه الصلاة. فاحنا فعلا في الفترة دي محتاجين نتعلم العلم الشرعي. محتاجين
محتاجين نتعلم عقيدة علشان كده فانا اول حاجة محتاج اتعلم العلم الشرعي ده من باب ان انا آآ اعبد ربنا صح. لما اجي اعبد ربنا اعبد ربنا صح. الحاجة التانية علشان ما اقعش في مسائل حرام وانا مش واخد بالي
كتير مننا بيقع في حاجات محرمة وهي من الكبائر وهو مش واخد باله. يعني مثلا آآ ام من الامهات مسلا آآ تاخد من حواجبها مسلا تروح عند بتاعة الكوافير فتاخد من حواجبها فترقق الحاجب
وتظن ده من باب التجمد. يا يا امنا الكريمة النبي صلى الله عليه وسلم بيقول لعن الله النامصة والمتنمصة. والنامصة هي اللي بتاخد من شعرها اللي هي بتشيل شعر المرأة. والمتنمصة اللي هي تشال شعرها
اللي بيقول لعن الله النامصة والمتنمصة. مثال بسيط جدا وده امر منتشر بينكم كشباب. مسألة التسويق الشبكي والهرمي مسألة التسويق الشبكي والهرمي. اظن سمعتم عنها التسويق الشبكي والهرمي انجرف فيه عشرات ومئات والاف من الشباب
خدت بالك؟ يقول لك شركة كويونيت شركة مش عارف ايه شركة ايه شركة ايه وهذا الامر يعني يكاد يكون فيه اجماع بين العلماء المعاصرين والمجامع الفقهية ان ده حرام وكتير من الشباب يقول لك لا مش حرام ودخلوا مرة واتنين وتلاتة وسمعنا الفترة اللي فاتت
شركات كبيرة جدا نصبت على الناس وخدت الفلوس ومشت. وسمعنا طبعا اولاد ناس كبار جدا يعني يعني بيقولوا عليهم زعماء سياسيين كبار دخلوا السجون وحاجات كبيرة جدا الناس استلمت في السجون بسبب ان شركات طلعت شركات نصب. وده اللي احنا كنا بنقول عليه زمان. فانا عايز اتعلم شوية عشان ما اقعش في حرام
ممكن انسان ان انا يقع في حاجة حرام بسبب انه ما يعرفش خدت بالك؟ الامر التالت وده امر مهم جدا. لان طلب العلم ده فرض علينا. ربنا فرض طلب العلم علينا. مش مش حاجة مستحبة. زي ما ربنا فرض علينا الصلاة. فرض علينا ان احنا نتعلم امور الدين. فرض علينا
نتعلم تصلي ازاي ورد علينا انك تعبد ربنا ازاي؟ فرض علينا ده والنبي صلى الله عليه وسلم بيقول في الحديس الحسن طلب العلم ايه؟ ها فريضة على كل مسلم انك لازم تتعلم العلم فرض عليك انك تتعلم
بعض ابائنا يكون عنده آآ اموال كتير جدا وما بيعرفش يطلع الزكاة بتاعته ازاي ده كله يدفعنا لايه يا اخواننا؟ احنا محتاجين فعلا طلب علم. محتاجين فعلا. طالب العلم الشرعي. اما ازاي ابدأ؟ فانا رأيي والله اعلم ان الانسان منها يبدأ بكتابين
مهمين جدا جدا جدا. كتاب فقه وكتاب عقيدة كتاب العقيدة وليكن مسلا كتاب متين سؤال وجواب في العقيدة لو كل انسان مننا خد خمس احاديس بس هو كتاب في العقيدة عبارة عن متين سؤال. فلو خد كل يوم خمس اسئلة بس خمس اسئلة بس الخمس
الخمس اسئلة دول يحفظهم ويعيهم كويس جدا. يبقى ده انسان صلح عاقيدته. انسان صحيح العقيدة. وكتاب فقه مسلا زي كتاب مسلا وجيز للشيخ العظيم بدوي او كتاب مسلا آآ اللباب في فقه الكتاب والسنة. الكتب البسيطة السهلة دي يبقى كده اتعلم الفقه واتعلم العقيدة. وبعد ذلك بقى ياخد كتاب مسلا في
التربوية للشيخ احمد فريد او كتاب المصري بفضل الله لو مشى على هذه الاصول باذن الله ربنا سبحانه وتعالى يعني يكرمه كرم كبير جدا جدا جدا آآ ده كان سؤال للاخت
عائشة اه اه في سؤال اخر الاخت اللي هي اسمها خريف العمر بتقول هل يجوز لي؟ هل يجوز ان يكلمني خطيبي في التليفون اه المسألة دي احنا اتكلمنا فيها قبل كده وقلنا ان اه اه كلام الخاطب للمخطوبة
آآ يجوز بضوابط يجوز بضوابط. الضابط الاول انه يكون بمعرفة الاهل الضابط التاني او الشرط التاني ان يكون الكلام فيما ينبني عليه الزواج يعني الكلام حلال تفكر ايه اهم الحاجات اللي انت بتحبها وهو يسألها
بتحبي ايه وبتكرهي ايه؟ ايه الصفات اللي بتحبيها؟ ايه الصفات اللي بتقرأيها؟ نفسك زوجك يكون في ايه؟ ايه اللي يضايقك من زوجك؟ بحيس كل واحد منهم يدرس شخصية الاول كويس ويدرس شخصية التاني كويس بحيس
بحيس يبقى لما يبقى في زواج يبقى الزواج مبني على آآ فهم ومعرفة وعلم والكلام ده انما المشكلة للاسف معظم كلام الخاطب والمخطوب النهاردة كلام في الفاضي يعني اتكلمنا عن الحب والعشق والكلام ده اصلا محارب شرعا بين الخطب والمخطوبة ما ينفعش. لان هي لسه مش مراته يعني. الكلام ده يبقى بعد الزواج. خدت بالك
بعد كده بعد الزواج نفاجئ ان هو شخصية وهي شخصية والاتنين مش عارفين يتساجموا مع بعض. الشهر الاول والتاني حصل الطلاق للزواج الشوط التاني يكون اه فيما ينبني عليه الزواج. الامر التالت انه يكون اه ما فيش فيه خضوع بالقول والله اعلم
آآ الاخت بتسأل بتقول اخت من العراق بتسأل بتقول آآ هنا في في العراق اذان المغرب في السابعة تقريبا والفجر في الساعة تلاتة ونص متى يبدأ الثلث الاخير آآ من الليل
اه اه الليل عندنا بيبدأ من صلاة المغرب. وينتهي مع صلاة الفجر آآ انا النهاردة عايز اعرف امتى يبدأ التلت الاخير من الليل؟ هشوف مسلا الفجر المغرب عندهم الساعة سبعة
من سبعة مسلا لاتناشر ادي خمسة وتلات ساعات ادي تمن ساعات. هاقسم التمن ساعات على تلاتة. هاعرف يبقى كل تلت من الاكلات بتاعة الليل اد ايه هنقول مسلا هو تقريبا تسع ساعات دلوقتي يعني تلت ساعات يعني التلت الاخير من الليل هيبدأ بعد ست ساعات من صلاة المغرب
بعد ست ساعات من صلاة المغرب والله اعلم السؤال التاني هل يجوز برضه اخت من الاعراض بتقول هل يجوز لي وانا جالسة؟ آآ اقول ادعية من القرآن مثلا ربي لا تذرني فردا وانت خير الوارثين
ارددها وانا اعمل مسلا اعمال المنزل او غير ذلك اه لا بأس ابدا لا بأس ابدا ان الاخت وهي بتردد اعمال المنزل ان هي تذكر الله سبحانه وتعالى وتردد ادعية وتردد ايات من القرآن. بل لا بأس ابدا ان هي وهي شغالة تقرأ من القرآن. لا بأس ابدا. قالت عائشة رضي الله عنها. كان النبي صلى الله عليه وسلم
يذكر الله على كل احيانه. يذكر الله على كل احيانه آآ اه اخت بتسأل بتقول آآ انا عايز اسأل عن كيفية استحضار النية خصوصا عند قراءة القرآن او عند الصدقات. ولو هنقرأ القرآن بنية معينة ازاي
نستحضرها في قلبي واركز في القرآن. آآ ده سؤال مكون من جزئتين. ازاي استحضر آآ النية؟ وازاي اركز في القرآن اما بالنسبة لاستحضار النية فان هي محلها القلب والانسان دايما مننا يا اخواني يعني ممكن مثلا يكون العمل الواحد الانسان يستحضر فيه عشرات بل مئات من النوايا. ومشكلتنا ان احنا بنضايق اوي على نفسنا. يعني مسلا
انت جاي تصلي جاي تصلي ليه انا اصلي طب نيتك ايه؟ يعني نيتك ايه؟ ماذا ترجو من الله سبحانه وتعالى من وراء الصلاة؟ نيتك ايه وعلشان كده انا بقول انا بهتم جدا في حياتي انا ان انا يكون عندي كتاب آآ في فضائل الاعمال
من خلال فضائل الاعمال اقدر استحضر النية. يعني مثلا آآ الصدقة اني رايح اتصدق مسلا زي ما هي بتقول مسلا بتقول ايه النية اللي انا استحضرها بقول استحضر اولا ان انا بنفز امر ربنا اللي امرني بالصدقة
الامر التاني مسلا ان انا ارجو من وراء الصدقة دي ان ربنا ينجيني من القبر دي في النوايا اه في النوايا عشان كده كان النبي بيقول ايه اه ان الصدقة لتطفئ على اهلها حر القبور
صدقة تطفئ على اهالي حلقون. انا بتصدق ليه؟ علشان ربنا سبحانه وتعالى يظلني في ظله يوم لا ظل الا ظله. طب جبت الكلام ده منين؟ من قول النبي صلى الله عليه وسلم كل امرئ
في ظل صدقته يوم القيامة تتصدق تنوي ايه؟ انوي ان ربنا سبحانه وتعالى يشفي لي مريض. لقول النبي صلى الله عليه وسلم في الحديث الحسن داووا مرضاكم بالصدقة. ان لو مريض ربنا يرفع عني
بسبب الصدقة اللي انا عملتها. بتنوي ايه كمان؟ انوي ان ربنا سبحانه وتعالى صدقة بسيطة انا تصدقت بها دي تبقى حاجة عظيمة جدا يوم القيامة. وان الرجل ليتصدق من كسب طيب حتى اللقمة
لقمة لا يتصدق بها فتكون يوم القيامة كجبل احد حسنات روتين وان الصدقة ان ربنا يغفر لي ذنوبي. قال النبي صلى الله عليه وسلم آآ وان الصدقة لتطفئ الخطيئة كما يطفئ الماء النار. لو عندنا زنوب كتير
جدا اسامة انها تتصدق صدقة لو الذنوب دي عبارة عن نار الصدقة دي عاملة زي الماية اللي بتنزل على النار تطفيها. بتنوي ان الصدقة ان ربنا سبحانه وتعالى يكون راضي عنها ما يبقاش غضبان عني
صلى الله عليه وسلم صدقة السر تطفئ غضب الرب. طول ما انا بقرأ بقى ودي من فضائل العلم اللي انا بتكلم عليها. طول ما الانسان منها بيقرأ في الفضائل دي كلها بتكون النتيجة ان هو
مقبل على العمل هيستحضر ايه يا حبايبي؟ هيستحضر كل الاعمال دي كلها. هيستحضر كل النوايا دي كلها. طيب فعشان كده انا بنصحكم دايما بكتاب هو قريب جدا لقلبي ومن احسن واعظم الكتب الى قلبي هو كتاب صحيح الترغيب للشيخ الالباني. صحيح الترغيب والترهيب للشيخ الالباني. انا رايح اتصدق اقرأ بس الاحاديس ورد في فضل الصلاة. وانوي النوايا دي
طب تقول لي انا انا لسة شاب صغير وما اعرفش النوايا دي كلها فارجو وانت رايح تعمل العمل الخير ده تقول يا رب انا بنوي بالعمل ده طاعتك ورضاك يا رب اي فضل في العمل ده آآ حققه لي وان كنت لا اعرفه
وان كنت لا اعرفه. ليه يا اخواني؟ لان النبي صلى الله عليه وسلم يقول وانما لكل امرئ ها انما الاعمال بالنيات وانما لكل امرئ ايه والله اعلم طيب آآ اه اه الاخت اه
الاخت اسمها عجيب اسمها مكتشفة سر التحنيط مكتشفة سير التحنيط. جزاكم الله خيرا بتقول لو سمحت يا شيخ قال حديس لعن الله المسوفون حديس صحيح وهل ان قلت ان شاء الله بعد سنة هلبس مسلا حجاب او نقاب هيكون من ضمن المسوفين يعني هكون ملعونة
اما حديس لعن الله المسوفون فهذا حديث لا يثبت عن رسول الله صلى الله عليه وسلم ولكن ربنا سبحانه وتعالى حذرنا في كثير من الايات ان الانسان يسوف من اخطر الامور فعلا يا اخواني والله من اخطر الامور اللي ممكن الانسان تضيع الانسان في الدنيا وتضيع الانسان في الاخرة
آآ مسألة التسويف شف ربنا سبحانه وتعالى قال في شأن اخوة يوسف ايه؟ اقتلوا يوسف او اطرحوه ارضا يخلو لكم وجه ابيكم ها وتكونوا من بعده ايه قوم صالحين هل من بعدها كانوا قوم صالحين
لأ ما كانوش قوم صالحين ولا حاجة. ولكن الشيطان دايما بيحب يغرر الانسان او يضيع الانسان او يهلك الانسان بالتسويف. حتى علماءنا قالوا ان من اشد اخواتي اللي بيستخدمها الشيطان لاضلال الانسان السين وسوف. سوف اصنع. ان شاء الله السنة الجاية هعمل. ان شاء الله لما اكبر هعمل. ودي المشكلة يا اخواني حقيقية يعني. والله يا اخواني انا ياما
شفت ناس ياما شفت ناس فضلوا يقولوا ان شاء الله انا هصلي لما اخلص آآ امتحانات. انا هصلي ان شاء الله لما مش عارف ايه انا هصلي وسبحان الله مات قبل ما يصلي
مات قبل ما يصلي. انا عايز اضرب لكم حديث اقول لكم حديث واخد منه عدة معاني آآ عارفين حديس طبعا قتل مائة نفس حد ما يعرفوش قتل مائة نفس ده لما راح للعالم. والعالم بيقول له ايه؟ بيقول للعالم انا لي توبة
قال له اه انت لك توبة ولا يمكن اترك ارضك فانها ارض سوء واذهب الى ارض كذا فان فيها قوم يعبدون الله اعبدوا الله معهم النبي يقول ان الراجل التفت بقلبه يعني الراجل التفت بقلبه الى القرية فوقع فمات. يعني الراجل ما خطاش خطوة ما خدش خطوة للقرية الصالحة
واخد بالك خدوا بالكم يا شباب خدوا بالك يا عبدالرحمن. كانت النتيجة ايه يا سيف؟ كانت النتيجة ان الراجل ده وقع مات السؤال بقى هنا السؤال بقى هنا اللي يحضرنا الان الراجل ده لو قال ان شاء الله طب السنة الجاية انا هاتوب
الراجل ده كان كده كده الموت هيجي له ومات السؤال الان السؤال دلوقتي لو كان اتأخر ساعة كان هيموت مسلم ولا كافر كان هيموت طائع لله ولا قاتل للناس احنا كلنا كده
اللي عايز يقول ان شاء الله بعد سنة هلبس حجاب او اللي عايزة تقول بعد سنة هلبس حجاب او اللي عايز يقول مؤنس انتبه. اللي عايز يقول ان شاء الله اول ما اخلص امتحانات تالتة سانوي هبقى كويس
ربنا وهبقى زي الفل هقول لك هات لي ورقة من ملك الموت انك مش هيقبض روحك الا بعد امتحاناتك وبعد كده اعمل اللي انت عايزه اللي على ذنب الان كذنب من ذنوب والعياذ بالله معاصي السر
ويقول ان شاء الله انا هاتوب لما اعمل كده. انا لو تقدر تديني فترة او مهلة او تديني فعلا يقين ان ملك الموت مش هيجي لك الا بعد المدة دي. خلاص اعمل اللي انت عايزه
اذكر لكم موقف عجيب كان ذكره الدكتور عبدالرحمن في الدرس اللي كان معنا امبارح في الدرس. موقف عجيب جدا. مجموعة من الشباب قاعدين يزاكروا وضغط في امتحانات والكلام ده الشباب دول ربنا يا رب يعافيكم. واحد منهم قال بقى ايه احنا زهقنا مزاكرة قم يا عم هات لنا
واحد منهم قام جاب اسطوانة والعياذ بالله فيلم اباحي. قاعدين يتفرجوا عليها. صارت شهوة واحد منهم دخلوا الخلاء والعياذ بالله اللي هم ورصد والعياذ بالله معصية من معاصي السر. آآ
بيقولوا اتأخر هو عشر دقايق ربع ساعة نص ساعة فبيخبط عليه ما يفتحش يخبط اكتر ما يفتحش. فسخنا الباب دخلنا والعياذ بالله لقيناه ميت والعياذ بالله منيه على جسده والعياذ بالله كان بيرتكب العادة السرية
ده لو كان قال انا هتوب بعد الامتحانات طب انت جالك ملك الموت الان هتعمل ايه هتعمل ايه؟ والمشكلة الحقيقية ان ملك الموت لو جه هتقول ايه؟ طب سبني ارجع شوية
هي دي مشكلة حقيقية عند الانسان. ربنا سبحانه وتعالى يقول حتى اذا جاء احدهم الموت قال رب ارجعون ليه؟ لعلي ايه؟ لعلي اعمل صالحا فيما توقت. خلاص انت ما تديش لنفسك ما تحطش نفسك في الخانة دي. انك يجي لك ملك الموت تقول طب ارجع للدنيا اعمل العمل الصالح. ربنا قال لأ خلاص ما عدش فيه عمل
الله سبحانه وتعالى وافقوا مما رزقناكم من قبل ان يأتي احدكم الموت فيقول ربي لولا اخرتني الى اجل قريب فاصدق واكن من الصالحين. ربنا قال ولن يؤخر الله نفسا اذا جاء اجل. يا اخواني اللي عايز يسوف اللي عايز يقول انا هاتوب بس
بعد شوية انا هتوب لما اخش الجامعة لا انا هتوب لما هتزوج اللي بيعيش بالمنطلق ده صدقوني بيفضل طول حياته عايش بالمنطلق ده. هخلص امتحانات. طب خلاص طب بعد الصيف عشان رايحين للمش عارف فين طب بعد طب مع دخول الجامعة طب بعد الجامعة طب بعد ما اتجوز طب بعد ما اشتغل طب بعد ما اطلع معاش
وسبحان الله في لحظة تلاقيه اتاخر من الحياة. فمن اخطر ادوات الشيطان اللي بيستخدمها عشان يضيع الانسان ويدمره هي المسألة دي. قال الله سبحانه وتعالى ولكنكم فتنتم انفسكم وتربصتم وتربصوا انتظرتم وارتبطتم وغرتهم الحياة الدنيا وغرتكم الاماني
يتجأم الله ان شاء الله لما اعيش بعد آآ تلاتين سنة ابقى لما يبقى عندي ستين سنة لما مش عارف اعمل ايه وغرتكم الاماني؟ بص حتى الفجائية حتى جاء امر الله
بتقول بعدين طب شوية طب بعد شوية طب لما ارجع من النادي؟ طب لما ارجع مش عارف ايه؟ طب لما خلاص الامتحانات طب بعد مش عارف ايه؟ وغرتكم الاماني حتى جاء امر الله. حتى دي الفجائية
حتى ها ايه اللي حصل؟ جاء امر الله. جاء امر الله مات ربنا ختم الاية وقال وغركم بالله الغم طب الناس دي اللي عملت كده فضلت تقول فضلت تأخر توبتها. فضلت تأخر علاقتها مع ربنا. كان حالها ايه؟ ربنا سبحانه وتعالى قال فاليوم لا يؤخذ منكم فدية. ولا من الذين
مأواكم النار هي مولاكم وبئس النصر فعشان كده بنصحكم يا اخواني اوعى حد يأخر. اوعى حد يسوف. اوعى حد يقول ان شاء الله بعد كده انا هابقى اتوب. لانك ما تضمنش. انت هتموت امتى؟ ماشي يا اخواني
اسأل الله سبحانه وتعالى ان يطيل في اعماركم ويوفقكم ان شاء الله آآ اخت صلي على النبي صلى الله عليه وسلم بتقول تقدم لي شاب محترم آآ لكني اريد زوجا ملتزما التزاما جيدا مهتدي
آآ مهتدي آآ بنسبة يعني ولكن اللي تقدم لها كان انسان محترم مش مش ملتزم يعني. وبعد كده هي تمت الرؤية الشرعية. ولم يحدث قبول فرفضته. لكنه انسان محترم وعلى خلق. هل اكون بذلك ظلمته؟ نسألك الدعاء يا شيخنا
يعني اسأل الله سبحانه وتعالى ان يخلفك خيرا منه. انا عايز اقول بس جزئيتين. ربنا سبحانه وتعالى لما امرنا ان انا رايح اتزوج امرني ان انا اختار حاجتين الدين والخلق
وربنا سبحانه وتعالى امر برضو البنت لما يتقدم لها احد لازم يكون فيه شرطين الدين والخلق آآ ممكن يكون دين يعني بيصلي وبيصوم بس ما عندهوش خلق. هتكون نتيجة هيشتمها وهيقل ادائه عليها
او العكس يكون محترم جدا جدا جدا. بس نضيع للصلاة بس نضيع للصلاة ما بيصليش هتكون النتيجة ازا كان لا يعطي الله حقه. ايعطي المرأة حقها؟ لا يمكن. فعشان كده انا بقول آآ ازا تقدم لك انسان اشترط الحاجتين دول. الدين والخلق
بعد كده بقى يعني كل كل ما يأتي بعد الدين خلق امور فرعية انا انصحها ان هي تختار صاحب الدين وما صنعتيه هو الخير باذن الله تبارك وتعالى ما فيش فيه اي مشكلة ان شاء الله
آآ الاخت امل علي بتقول آآ ان هي بلدها هي يعني ساكنة في مكان. والقرية اللي هي الاصل في قرية اخرى. ونحن نسكن في القاهرة والمقابر بجوار البيت اللي هو في القرية
مباشرة. ممكن رؤية المقابر من سطح البيت اه نحن نسافر اسبوع نفتح البيت ونرى اهلنا ونزور قرايبنا واهلنا واصحابنا وبعد ذلك نروح نزور المقابر في زيارة لا تتجاوز التلات دقايق
آآ هل هذا يجوز ام لا اه وبتقول هل انا بذلك اكون ممن قال فيهم النبي صلى الله عليه وسلم لعن الله زائرات القبور؟ آآ بالنسبة للي انت بتعمليه جزاكم الله خيرا اولا على
دكتور قمحان وزيارة الاهل والاقارب. ودي عبادة من اعظم العبادات اللي بيتقرب بها العبد الى الله سبحانه وتعالى. فجزاكم الله خيرا على هذه العبادة اما بالنسبة لزيارة المرأة للمقابر هل آآ النبي لعن زائرات القبور؟ لأ هو آآ الحديس ورد باللفظ اخر لعن النبي
وازاي مرات القبور معناها الزورات دي عندنا في اللغة العربية اسمها ايه صيغة مبالغة يعني اللي كل شوية تروح تزور فالنبي صلى الله عليه وسلم ما نهى ما نهى عن زيارة القبر للمرأة وانما نهى عن الاكثار من زيارة القبر. يعني بتروح كل خميس وبتروح كل مش عارف ايه ده ده اللي النبي نهى عنه
انما ازا كانت المرأة تزور القبور بالضوابط الشرعية للشرع وضعها. واحد ما تكونش راح متبرجة. اتنين تلتزم بادب الزيارة السلام والدعاء. تلاتة بدون عويل وبكاء وصويت ولطم وشق غيوب والكلام ده ومن وقت لاخر
اه راح من باب اخذ العظة فلا بأس بذلك ابدا. فلقد ثبت ان عائشة رضي الله عنها سألت رسول الله صلى الله عليه وسلم فقالت يا رسول الله مازا اصنع اذا زرت قبر اخي؟ فقال النبي صلى الله عليه وسلم فقال النبي صلى الله عليه وسلم يا عائشة انما هو السلام والدعاء. فالنبي اباح لها الزيارة ما حديث
اخر ان النبي صلى الله عليه وسلم مر على امرأة مر على امرأة عند قبر وهي بتبكي فقال لها اتق الله واصبري. قالت اليك عني فانك لم تصب بمصيبتي وهي ما تعرفش ان هو النبي
اه فقال فالنبي لم ينكر عليها زيارة القبور وانما انكر عليها ايه؟ ان هي قاعدة عند القبر عمالة تصوت وتعيط وتبكي وغير ذلك والله اعلم الزيارة جائزة بالضوابط التي ذكرتها الان
آآ اخونا محمود الدميري بيقول آآ ما حكم زيارة القبور؟ وهل يجوز زيارة القبور زيارة قبور الوالدين والدعاء لهما في مكان قبورهما؟ آآ ده مش يجوز ده هذا هو المستحق
يعني الذهاب هو المستحب ان بعد ما الاهل الوالد او الوالدة يموتوا ان الانسان يزور القبر ويدعو لهما ويدعو لهما. وحديس عائشة المذكور اللي انا ذكرته الان قول النبي يا عائشة انما هو السلام والدعاء
النبي لما يقول سلام عليكم دار قوم المؤمنين انتم السابقون ونحن بكم لاحقون ان شاء الله. اللهم اغفر لنا ولهم فهذا هو الدعاء المسنون المشروع عن رسول الله صلى الله عليه وسلم
اه الاخت منار منير بتقول هل كتاب الخلافة والدولة الاموية لمحمد رشيد رضا؟ آآ كتابا منصفا في الحديس عن مقتل سيدنا الحسين ام لا؟ جزاك الله خيرا. انا والله لم اقرأ
اقرأ الكتاب انا لما اقرأ الكتاب فلعلي ان شاء الله يعني اقرأ الكتاب واجاوب عن السؤال عن حضرتك بعد ذلك ان شاء الله تبارك وتعالى ان شاء الله اخت عابرة السبيل بتقول هل الدخول على الصفحات الشخصية على الفيسبوك
هل هو من باب الفضول المحرم هل الدعاء لغير المسلمين بالهداية جائز رأيكم ايه ان انا افضل اتنقل كده على صفحات الفيسبوك آآ من صفحة فلان لصفحة علان من صفحة فلان لصفحة علان رأيكم ايه
عادي رأيكم ايه؟ انا عايز اسمع رأيكم هو الامر على الجواز ولكن لازم نحط له ضوابط اصل اما اقول النهاردة يا مونس عادي كده لا لازم امر يتحط له ضوابط. يعني مسلا آآ انا دخلت على الصفحة الشخصية بتاعة رقاصة مسلا
وعرض الصور بتاعتها ما بترقص. هل ده يجوز ما يجوزش. فما ينفعش اقول الجائز مطلقا كده. لأ اولا لازم تكون الصفحة الرسمية دي. الصفحة الشخصية دي صفحة اولا صفحة اولا ما عليهاش شيء يغضب
ربنا سبحانه وتعالى هي ما لهاش صور والعياذ بالله مثلا يعني تضل الانسان او تبعد الانسان عن ربنا. اتنين آآ واحد عايز يخش مسلا على صفحة رسمية مسلا لواحد واحد يثير الشبهات ضد الاسلام يجوز يا عبدالرحمن
قولا واحدا لا يجوز لان الشبهات دي ممكن تستقر في قلب انسان وهو لا يشعر آآ الامر التالت مسلا ان انا بقى ايه اخلص الصفحة الشخصية بتاعتك اخش على الصفحة الشخصية بتاعتك التساقط بتاعة فلان بتاعة فلان بتاعة فلان بتاعة فلان بتاعة فلان قعدت لي
سبعتاشر ساعة قدام النت. هل ده يجوز يجوز ده مضيعة للوقت وربنا سبحانه وتعالى هيسألني الوقت ده ضعف ايه؟ طب هفضل اتنقل من صفحة لصفحة ومن صفحة لصفحة ومن صفحة لصفحة وانا سامع الاذان وما نزلتش ده يجوز
يبقى ايه ان انا اخش على صفحة رسمية ماشي جائز. بس لازم نراعي فيها الضوابط الشرعية اللي انا ذكرت بعض منها هل يجوز الدعاء لغير المسلمين بالهداية يجوز يجوز لا يجوز
طيب اختلف العلماء في مسجد الصديق الان قدامي على القوانين. آآ سيف بيقول لا يجوز وعبد الرحمن بيقول يجوز لا يجوز اه انت بتقول لا يجوز وهو بيقول يجوز انت صح وهو صح
يعني انت صح وهو صح آآ الطفيلي بن عمرو الدوسي رضي الله عنه لما ذهب الى النبي صلى الله عليه وسلم وهو كان من قبيلة دوس اللي كان منها ابو هريرة فكان يقول يا رسول الله ادع الله لي
فردوس ادع الله لدوس فدعا النبي صلى الله عليه وسلم لهذه القبيلة وهي كافرة لما كان النبي صلى الله عليه وسلم يرجو ان القبيلة دي فيها خير وممكن لو دعيت لها ربنا سبحانه وتعالى يهديها
كذلك ايضا آآ النبي صلى الله عليه وسلم اه اه من السنة ان انا لما اعطى الحمد لله اقول للمسلم ايه يرحمكم الله. طب لو في حد من اهل الكتاب
حدد اليهود والنصارى آآ عطس قدامي اقول ايه من السنة ان انا اقول ايه؟ هداكم الله هداكم الله دي مش دعوة دعوة النبي صلى الله عليه وسلم آآ لما كان بعد غزوة احد لما ضربوه لحد ما الدم نزل على رجله. فيقول ابن مسعود ويكأني ارى الدم على وجه رسول الله صلى الله عليه وسلم يمسح
عن وجهه ويقول اللهم اغفر لقومي فانهم لا يعلمون فالنبي دعا لقومه فاذا الدعاء لغير المسلم جائز اذا كان يرجى من ورائه الخير طب ازا كان غير المسلم ده محارب للاسلام
ازا كان غير المسلم ده بيقتل المسلمين. هنا اعمل ايه؟ لا ده انا ادعي عليه بقى. زي ما النبي صلى الله عليه وسلم دعا على قريش وقال اللهم اجعلها عليها عليهم
كصيني يوسف يعني سنين مجاعات وغير ذلك بسبب ان هم حرموا الله وحال الوصول والله العزيم انت ممتاز. والله العزيم انت ممتاز فعلا آآ محمود ادانا دليل جميل جدا. قال ما هو النبي صلى الله عليه وسلم برضو كان بيقول ايه؟ اللهم ايد الاسلام باحب رجلين اليك اما بعمر بن الخطاب او بايه
او بابي جهل خدت بالك آآ وده ودي دعوة اللهم انصر هذا الدين او ايد هذا الدين. فجزاكم الله خيرا معنى جميل جزاكم الله خير الله المستعان الاخت ياسمين صابر
اه بتقول السؤال الاول عن الابتلاء والعقاب وما الفرق بينهما وهل ما في الناس ابتلاء ام عقاب؟ وكيف نعرف آآ هل ما بنا من مرض او هم او ابتلاء او هو ابتلاء ام عقاب
الامر التاني السؤال التاني آآ عن اعطاء صاحب الميراس بدلا من حقه في المسكن فلوس او قطعة ارض. فهل هذا يصح او غير ذلك؟ السؤال الاول امتى اعرف ان الامر ده واحد مسلا مرض؟ امتى اعرف
هو ابتلاء ام عقابه؟ امتى اعرف هو؟ ابتلاء عشان ربنا يرفع درجته ويكفر سيئاته والكلام ده؟ ولا عقاب؟ امتى اعرف آآ على حسب حال الانسان ازا كان الانسان طائع لله عابد لله محافظ على صلاته كويس جدا مع ربنا سبحانه وتعالى فهذا من باب ان ربنا سبحانه وتعالى بيرفع له درجته
ان ربنا بيكفر ولس السيئات بتاعته ماشي فازا كان الانسان طائع لله فده من باب الابتلاء اللي ربنا بيرفع به درجات وبيكفر به السيئات وبيضاعف به الحسنات. اما ازا كان الانسان بعيد عن ربنا عاصي لله سبحانه وتعالى ففي
هذه الحالة بيكون ده ايه؟ بيكون ده من باب العقوبة اللي ربنا سبحانه وتعالى بيعاقب بها هذا الانسان آآ السؤال بتقول هل من هل عن اعطاء صاحب الميراث بدلا من حقه في المسكن فلوس او قطعة ارض؟ فهل هذا يصح
آآ يعني انا مسلا ايه آآ والدي توفي مسلا والد واحد توفي فسايب ارض مسلا وسايب بيت وسايب شقق وسايب مسلا ايه فلوس انا مسلا قاعد في شقة من شقق واحد قاعد في شقة من شقق من الورثة
الورثة قالوا له خلاص انت تدينا الشقة دي مقابل ان احنا نديك حتة ارض او تسيب الشقة دي مقابل جزء من المال. ده جاهز ولا مش جاهز؟ ما يكون بالتراضي بين الورثة فهو جائز ان شاء الله
مع برضو عدم الظلم. يعني مسلا الشقة مسلا تمانية مسلا نص مليون جنيه. هيديني مسلا ميتين الف جنيه. لا ده ظلم فازا ما كان بالتراضي وهو قائم على العدل فلا بأس به ان شاء الله بازن الله تبارك وتعالى
آآ الاخت جنة الله تقول آآ السلام عليكم ورحمة الله وبركاته. ما هي اصح وانفع كتب فقه في الفقه وفي في السنة وفي التفسير والعقيدة اما في الفقه كتاب الوجيز مسلا الشيخ عبدالعظيم بدوي او كتاب اللباب زي ما انا زكرت الان
او كتاب صحيح فقه السنة الكتاب الصحيح فقه السنة اه ده في الفقه في السنة يا ريت مسلا لو نجيب كتاب مسلا في البداية زي الاربعين النووية بتعليقات الشيخ محمد بن صالح بن عثيمين عليها
ازا ارتقينا اكتر نجيب مسلا كتاب زي رياض الصالحين للشيخ النووي الامام النووي رحمه الله علينا اكتر بقى نخش بقى على البخاري ومسلم وغير ذلك التفسير آآ كتاب مبسط زي كتاب تفسير السعدي. تفسير الشيخ السعدي. آآ اللي اعلى منه مختصر تفسير ابن كثير للشيخ احمد شاكر. اللي اعلى منه بقى تفسير ابن كثير
الاعلى منه بقى ايه كتب كثيرة خلينا في التلات مراحل دول كتب العقيدة آآ عندنا كتاب آآ متين سؤال وجواب في العقيدة ده كتاب يعني ما شاء الله آآ ممتاز جدا
آآ الاعلى منه لو حبينا ناخد كتاب اعلى منه آآ ناخد مسلا كتاب شرح العقيدة الوسطية للشيخ محمد بن صالح العثيمين. آآ كتاب شرح كتاب التوحيد برضو للشيخ محمد العثيمين اللي عايز بقى يعلى اكتر يجيب سلسلة العقيدة للشيخ الاشقر رحمة الله عليه
طيب الاخت يا رب رضاك آآ بتقول هو السؤال المتعلق يعني بالحيض والنفاس آآ انا عادتي لحد قبل شهرين كانت بتتطهر بتنتهي في اليوم التاسع بعد ذلك رأيت القصة البيضاء في الشهر اللي فات رأيت القصة البيضاء فتطهرت وحوالي الساعة العاشرة بالليل رأيت صفرا هل تعد من الحيض
طالما ظهرت القصة البيضاء فهذا دليل على الطهر. هذا دليل على الطهر. وما يكون بعده فلا شيء فيها بالصفرة والقدرة. لقول ام عطية كنا لا نعد الصفرة والقدرة في زمن النبي صلى الله عليه وسلم شيء
ازا نزل سفرة وقدرة بعد التطهر من الحيض فكانت لا تعد من الحيض اصلا فلا بأس في ذلك. فالحكم صفر القدرة هي ليست من الحيض في هذه الحالة الحالة خاصة بالاخت الان
وهل هي نجسة وتنقض الوضوء ام هي طاهرة؟ اه هي هتحتاج بس للاخت ايه؟ هي نجسة ده الامر الاول. الامر التاني ان هي ازا كانت دائمة مستمرة فعليها ان تتوضأ لكل صلاة
اقسمت في نفسي الا افعل شيئا من دون ان اتلفظ بالقسم. وفعلته دون قصد. هل علي كفارة؟ آآ النبي صلى الله عليه وسلم قال ان الله تجاوز عن امتي ما حدث
انفسها ما لم تقل به او تعمل. فطالما ده كان شيء في نفسك لم تتلفزي به آآ فهذا لا يعد قسما القسم لابد ان هو يكون ظاهر وواضح ومتكلم به
اه اما مكان في النفس بدون كلام وهذا لا شيء فيه ولا كفارة فيه ان شاء الله تبارك وتعالى ان شاء الله بهذا القدر وصلى الله على نبينا محمد وعلى اله وصحبه وسلم. سبحانك اللهم وبحمدك اشهد ان لا اله الا انت استغفرك واتوب اليك
آآ